Obična bukva

**Bukva** *(Fagus sylvatica)* je bjelogorično drvo iz porodice *Fagaceae*, najrasprostranjenija šumska vrsta drveća u Evropa i na Balkanu.

## Rasprostranjenost
Raste na brdskim i planinskim položajima, srednje, zapadne Europe, te jugoistočne Europe. U Bosni, Srbiji i uopće na Balkanu je autohtona vrsta drveća. U Jugoistočnoj Evropi ima oko 13 mil. bukovih šuma. 

Iznad pojasa hrastovih šuma pa sve do 1200 m nadmorske visine, ostaje posljednji pojas listopadnog drveća u kojem najvažniju ulogu ima bukva. U nekim krajevima javlja se čak iznad pojasa četinarskih šuma na visinama 1800 - 2000 m. Bukva koja raste na toj visini naziva se pretplaninskom bukvom.

## Izgled
Naraste do 40 m. Debljina debla može biti i preko 1 m prsnog promjera. Krošnja je široko zaobljena. 

Kora stabla je siva, glatka i tanka. pupoljci su 2 cm dugi, vretenasti, otklonjeni od izbojka pod uglom od 45°. Srčika izbojka je trobrida. Lišće je eliptično, dugo 8 cm. Rub lista je valovit i fino trepavičasto dlakav. List je u mladosti bogat vitaminom C. Cvjetovi su jednospolni u resastim, glavičastim cvatovima. Muški su u okruglim resama na dugoj stapki, ženski po dva cvijeta u kupuli, koja je obrasla končastim ljuskama. Kupula ili zajednička ovojnica, nastaje bujanjem cvjetne osi.

Za cvjetanja kupula je sočna, poslije otvrdne i postane drvenasta, a njeni se listići pretvore u duge bodljike ili ljuske.

Cvjeta iza listanja, u aprilu ili maju. Muški i ženski cvjetovi su na izbojcima iz te godine.

Po dva su ploda u kupuli, koji se zovu bukvice, smeđi su, trouglasti, jestivi u nuždi. Dozrijevaju u septembru ili početkom oktobru, a otpadaju nakon prvih mrazeva u septembru ili početkom novembra. U 1 kg plodova ima 3600 do 6800 bukvica. Klijavost je kratkotrajna, oko 6 mjeseci, a iznosi prosječno oko 35 %.

Zrela kupula puca na 4 dijela. Bukvica ima dvije mesnate, bubrežaste supke. Prvi listovi su nasuprotni.

Oprašuje se vjetrom. Punim urodom rađa svake 7. do 12. godine. Počinje imati plodove u starosti od 40 do 50 godina.

## Ekološke karakteristike
Bukove šume rastu na svim matičnim supstratima, bazofilnim, neutrofilnim, acidofilnim. Bukve najbolje podnose sjenovitost od svog bjelogoričnog drveća. Mladice bukve su osjetljive na mraz i žegu. Imaju tanku koru, pa su osjetljive na naglo osvjetljenje.

Bukva se dobro i čvrsto ukorjenjuje, korijen joj se odlično prilagođuje uvjetima na terenu. Bukve su otporne na vjetrove.


Baden-Baden-Fagus sylvatica-08-Rot-Buche-Michaelsberg-2014-gje.jpg
Baden-Baden-Fagus sylvatica pendula-Haengebuche2-06-2011-gje.jpg|Fagus sylvatica pendula
Baden-Baden-Fagus sylvatica pendula-Haengebuche2-36-Schnee-2013-gje.jpg|Fagus sylvatica pendula
Baden-Baden-Fagus sylvatica pendula-14-Haengebuche-Blatt-Bluete-2009-gje.jpg
Baden-Baden-Fagus sylvatica laciniata-16-Geschlitztblaettrige Rotbuche-Zweig-2010-gje.jpg|Fagus sylvatica laciniata
Baden-Baden-Fagus sylvatica cuprea-28-Kupferbuche-2012-Blatt-gje.jpg|Fagus sylvatica cuprea
Baden-Baden-Fagus sylvatica purpurea-24-Blutbuche-Zweig-Blatt-Bluete-2014-gje.jpg|Fagus sylvatica purpurea
Fagus sylvatica MHNT.BOT.2010.6.81.jpg


## Izvori

## Vanjske veze

* Beech Tree Collection - Photographs By Louis K. Meisel, NY